***ПРОЕКТ***

**ДОГОВОР**

**№ ........................./....................2016 г.**

Днес...................... 2016 г. в гр. Петрич, между

**ОБЩИНА ПЕТРИЧ**, ЕИК 000024916, със седалище и адрес на управление: гр. Петрич, п.к.2850, област Благоевград, ул. “Цар Борис III” № 24, представлявана от **Димитър Петров Бръчков - Кмет** и **Емилия Стамчева – Главен счетоводител**, наричана по-долу за краткост **ВЪЗЛОЖИТЕЛ,** от една страна

и

............................................................, със седалище и адрес на управление: ...................................... ЕИК/БУЛСТАТ ..................., представлявано от ...........................................................................,

(законен представител – име и длъжност)

или …………………………………………………………………………………………………….,

(ако има упълномощено лице – име, длъжност, акт на който се основава представителната му власт)

, наричан по-долу за краткост “**ИЗПЪЛНИТЕЛ**” от друга страна,

и на основание **чл. 194 от ЗОП**, във връзка с проведената процедура за избор на изпълнител чрез обява за събиране на оферти с предмет**: „Изпълнение на СМР за ремонт на улици в гр.Петрич и населените места на територията на община Петрич”, …………………………………………………………../**

**(**уникален номер на поръчката в Регистъра на обществени поръчки)

и Решение № -……...../..................2016 г. на ВЪЗЛОЖИТЕЛЯ за определяне на ИЗПЪЛНИТЕЛ.

**се сключи настоящият договор, с който страните по него се споразумяха за следното:**

**І. ПРЕДМЕТ НА ДОГОВОРА**

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши строително-монтажни работи (СМР) на обект **„Изпълнение на СМР за ремонт на улици в гр.Петрич и населените места на територията на община Петрич”,** в съответствие с изискванията на действащото законодателство, както исъгласно количествата и видовете СМР и всички дейности и изисквания, отразени в Техническата спецификация, проектна документация, Техническото предложение и приложенията към него, и представеното Ценово предложение, в офертата на участника, определен за изпълнител (Приложения ........), неразделна част от настоящия договор.

1.2. Дейностите по този договор включват: строително-монтажни работи на мястото съгласно т. 4.3 и са машинно изрязване (фрезоване) на повредената асфалтова настилка до здрава повърхност в квадратни или правоъгълни форми с отвесни перпендикулярни и успоредни на уличната ос стени; подготовка и оформяне на мястото заизкърпване (премахване на изрязания и фрезован материал от дупката, така че да не пречи на движението на МПС по улиците); почистване с мотометла (компресор) на фрезованата площ и изрязаните ръбове на настилката; напръскване с битумна емулсия (свързващ битумен разлив върху почистените ръбове на настилката и площта на дупката)-машинно; превоз (доставка) на плътна асфалтова смес; полагане плътен асфалтобетон (разстилане, подравняване, шаблониране, профилиране на сместа); валиране (уплътняване с лек гладък пневматичен и тежък гладък валяк до плътността на съседната прилежаща повърхност); натоварване и извозване на отпадъци на табан определен от възложителя, и предаване на обектите с протокол/Акт за извършени СМР подписан без забележки, както и наложилите се СМР до изтичане на гаранционните срокове. Възложената задача следва да се изпълни, в съответствие с указанията на ВЪЗЛОЖИТЕЛЯ и изискванията на действащото законодателство.

**II. ЦЕНА**

2.1. Общата цена за изпълнение на договора е в размер на ..................... /цифром и словом/ лева без ДДС, съответно размер на ..................... /цифром и словом/ лева ............ с ДДС. Посочената обща цена е формирана на база на количествата СМР за изпълнение на договора и единичните цени (включващи разходи за труд, механизация, материали, допълнителни разходи, печалба, разходи за временно строителство и всички други разходи, необходими за изпълнение) на отделните видове работи, посочени в КСС, къмпредставеното Ценово предложение в офертата на ИЗПЪЛНИТЕЛЯ, неразделна част към настоящия договор.

2.2.Единичните цени за изпълнение на строително-монтажните работи, посочени в количествено-стойностната сметка на ИЗПЪЛНИТЕЛЯ не подлежат на промяна и са формирани при следните технико – икономически показатели:

- средна часова ставка - .........................лв.

- доставно-складови разходи - ..........................%

- допълнителни разходи върху труда - ..........................%

- допълнителни разходи върху механизацията - ......................%

- печалба - .........................%

2.3. Промяна във видовете и количествата СМР, включително влаганите материали, се извършва само след предварително писмено съгласие от страна на ВЪЗЛОЖИТЕЛЯ при наличие на условията, посочени в ЗОП и на база на изготвени заменителни таблици, до размера на стойността, посочена в член 2.1 от този договор.

2.4. Количествена сметка

за изпълнение на обществена поръчка като следва:

|  |  |  |  |  |  |
| --- | --- | --- | --- | --- | --- |
| № | Видове СМР | Ед. мярка | Количество | Ед. Цена | Стойност |
| 1 | 2 | 3 | 4 | 5 | 6 |
| 1. | Възстановяне (изкърпване) на асфалтова настилка при деб.6 см | м2 | 4 035 |  |  |
|  | Общо лв. без ДДС |  |  |  |  |

**Помощна сметка №1: Цена за възстановяне (изкърпване) на асфалтова настилка при деб.6 см. за един кв.м.-.....................лв. без ДДС,включваща следните видове работи:**

1.Машинно изрязване на асфалтова настилка ....................лв./м2

2.Подготовка и оформяне на мястото за изкърпване ........ лв./ м2

3.Почистване с мотометла или измиване ........................... лв./м2

4.Напръскване с битумна емулсия ...................................... лв./м2

5.Асфалтова смес .................................................................. лв./м2

6.Превоз асфалтова смес средно ... ........км. ...................... лв./м2

7.Полагане на асфалтова смес, профилиране и валиране...лв./м2

8.Натоварване и извозване на отпадъци ….км.................... лв.м2

**ІІІ. НАЧИН НА ПЛАЩАНЕ**

3.1. ВЪЗЛОЖИТЕЛЯТ заплаща цената по т. 2.1., по посочените в офертата на ИЗПЪЛНИТЕЛЯ по единични цени, както следва:

3.1.1.ВЪЗЛОЖИТЕЛЯТ заплаща междинно на ИЗПЪЛНИТЕЛЯ в срок до 30 дни актуваните и действително извършени дейности, но не по-малко при завършване на 30 % от предвидените в Договора СМР.

3.1.2.Междинните плащания по т. 3.1.1. се извършват на база на представени от ИЗПЪЛНИТЕЛЯ и одобрени дейности, както и фактура, актове и протоколи по Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството и одобрените от упълномощено лице от страна на ВЪЗЛОЖИТЕЛЯ, изпълняващо инвеститорски контрол - количествено-стойностни сметки за извършените строително-монтажни работи. Срокът за одобряване на представените количествено-стойностни сметки за извършените строително-монтажни работи от страна на ВЪЗЛОЖИТЕЛЯ е 5 работни дни, считано от датата на представянето им на ВЪЗЛОЖИТЕЛЯ

3.1.3. Окончателното плащане от ВЪЗЛОЖИТЕЛЯ към ИЗПЪЛНИТЕЛЯ се извършва, в срок до 30 дни, считано от датата на подписване по реда на т. 12.2 без забележки на Констативен акт за установяване изпълнението на строежа и представяне от ИЗПЪЛНИТЕЛЯ на ВЪЗЛОЖИТЕЛЯ на одобрените от лицето осъществяващо инвеститорски контрол регламентирани разходно-оправдателни документи, доказващи изпълнението на всички дейности по договора, както и окончателна фактура (от която следва да са приспаднати всички извършени плащания по реда на т. 3.1.1. и 3.1.2.) и доказателствата за извършено плащане към подизпълнителите съгласно т.3.3. от настоящия договор.

3.1.4. Плащанията по т. 3.1 се извършват по оригинални фактури след подписване на съответните протоколи до размера на сумата, посочена в ценовата оферта на ИЗПЪЛНИТЕЛЯ.

3.1.4.1. Плащанията по договора се извършват в български лева, с платежно нареждане по следната банкова сметка, посочена от ИЗПЪЛНИТЕЛЯ:

**Банка: ...................................**

**BIC: ...............................**

**IBAN: ..................................**

3.1.4.2. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени в информацията по т. 3.1.4.1. в срок от 7 работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

3.2. Срокът за плащане по т. 3.1.1 и 3.1.3.спира да тече, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 5 работни дни след като бъде уведомен за това. Срокът за плащане продължава да тече, считано от датата, на която ВЪЗЛОЖИТЕЛЯТ получи правилно формулирана фактура или поисканите разяснения, корекции или допълнителна информация.

3.3. В случай че в офертата на ИЗПЪЛНИТЕЛЯ е предвидено участие на подизпълнител/и ИЗПЪЛНИТЕЛЯТ е длъжен в срок до 3 /три/ дни от сключването на договор за подизпълнение или на допълнително споразумение за замяна на посочен в офертата подизпълнител, да изпрати копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

3.4. Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя, при условията на настоящия договор. В този случай разплащанията се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му. Към искането ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. ВЪЗЛОЖИТЕЛЯТ има право да откаже плащане, когато искането за плащане е оспорено, до момента на отстраняване на причината за отказа.

3.5. Когато ИЗПЪЛНИТЕЛЯТ е сключил договор/договори за подизпълнение, с подизпълнителя/те, посочени в офертата му, и не са направени директни плащания към подизпълнителя/те по реда на т. 3.4., ВЪЗЛОЖИТЕЛЯТ извършва окончателно плащане към ИЗПЪЛНИТЕЛЯ, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на т. 12.2.

**ІV. МЯСТО, СРОК И НАЧИН НА ИЗПЪЛНЕНИЕ**

4.1. Настоящият договор влиза в сила от датата на подписването му от двете страни.

4.2. Срокът за изпълнение на строително – монтажните дейности, предмет на договора е ………… (………………………………) календарни дни, съгласно представените от ИЗПЪЛНИТЕЛЯ в неговата оферта Техническо предложение.

4.2.1. Срокът за изпълнение на СМР дейностите започва да тече от датата на протокола за откриване на строителната площадка съгласно образеца към Наредба № 3 на Министерството на регионалното развитие и благоустройството /МРРБ/ от 2003 г. за съставяне на актове и протоколи по време на строителството.

4.2.2. За крайна дата на изпълнение на срока по т. 4.2.1. се счита датата на подписване без забележки на Констативен акт за установяване годността за приемане на строежа за конкретните обекти описани в приложение към настоящия договор.

4.3. Мястото за изпълнение на дейностите е: Община Петрич, като отделните подобекти са описани в списък – приложение към настоящия договор.

**V. ПРАВА И ЗАДЪЛЖЕНИЯ НА СТРАНИТЕ**

5.1. ИЗПЪЛНИТЕЛЯТ се задължава:

а/ при изпълнение на всички строително-монтажни работи, да спазва действащите нормативни актове, БДС или еквивалент, ПИПСМР на мястото по т. 4.3, както и да съгласува действията си с изискванията на Възложителя, строителния надзор и автора на техническия проект, осъществяващ авторски надзор.

б/ Вложените материали и изделия при изпълнение на строителните и монтажни работи следва да отговарят на предвидените такива в офертата на ИЗПЪЛНИТЕЛЯ, както и на Техническата спецификация и проекта, и техническите изисквания към вложените строителните продукти, съгласно НАРЕДБА № РД-02-20-1 от 5.02.2015 г. за условията и реда за влагане на строителни продукти в строежите на Република България. Съответствието се удостоверява по реда и условията, посочени в същата Наредба. Влаганите материали трябва да бъдат придружени със сертификат за качество и техният вид и размери да бъдат съгласувани с строителен надзор и ВЪЗЛОЖИТЕЛЯ.

в/ да работи с технически правоспособни лица при изпълнението на задълженията си.

г/ да съставя и представя в срок всички документи, протоколи и сертификати, необходими при отчитането, заплащането и приемането на изпълнените строително-монтажни работи.

д/ да отстранява за своя сметка и в определения срок, след писмено уведомление от страна на ВЪЗЛОЖИТЕЛЯ по реда на т. 7.3, всички появили се в гаранционния срок дефекти и скрити недостатъци на изпълнените от него строително-монтажни работи. При неотстраняване от ИЗПЪЛНИТЕЛЯ на дефектите и скритите недостатъци, в определения срок, ВЪЗЛОЖИТЕЛЯТ разполага с възможностите по чл. 265 от ЗЗД.

е/ да отстранява за своя сметка и в определения срок, след писмено уведомление от страна на ВЪЗЛОЖИТЕЛЯ по реда на т. 12.1., всички некачествено изпълнени строително-монтажни работи, установени в хода на изпълнението. При неотстраняването им от ИЗПЪЛНИТЕЛЯ в определения срок, ВЪЗЛОЖИТЕЛЯТ разполага с възможностите по чл. 265 от ЗЗД.

ж/ по всяко време да осигурява безпрепятствена възможност за проверка и контрол на изпълняваните отделни видове работи от определеното от ВЪЗЛОЖИТЕЛЯ лице, осъществяващо инвеститорски контрол, както и от лицата, осъществяващи строителен и авторски надзор, без да се пречи на изпълнението на текущите работи.

з/ ИЗПЪЛНИТЕЛЯТ е длъжен да сключи договор/договори за подизпълнение с посочените в офертата му подизпълнители, в срок от 7 работни дни от сключване на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок от сключването на съответния/те договор/договори за подизпълнение.

и/ да предаде на ВЪЗЛОЖИТЕЛЯ с протокол всички документи, които следва да изготви съгласно действащото българско законодателство, които са необходими за издаване на разрешение за ползване на обектите, когато е необходимо, включително документите, доказващи съответствието на вложените строителни продукти с изискванията на Закона за техническите изисквания към продуктите и заверената екзекутивната документация, когато такава следва да се съставя.

й) да изпълни точно, качествено и в срок възложената му работа, съгласно предложеното в офертата му, действащото българско законодателство, уговореното в настоящия договор и приложенията към него.

к) да осигурява материали, оборудване, както и всичко друго необходимо за изпълнение на договора. Материалите се доставят със сертификат за качество на вложените материали.

л) разходите за консумация на електроенергия, вода и други консумативи, необходими за изграждане на обектите, да са за негова сметка.

м/ да не възлага изпълнението на дейностите по този договор или на части от него на трети лица, непосочени в офертата.

н) При проверки на място от страна на ВЪЗЛОЖИТЕЛЯ, ИЗПЪЛНИТЕЛЯТ се задължава да осигури присъствието на негов представител, както и да осигури: достъп до помещения, преглед на документи, свързани с изпълнението на възложените дейности;

о) ИЗПЪЛНИТЕЛЯТ се задължава да изпълнява мерките и препоръките, съдържащи се в докладите от проверки на място;

п) ИЗПЪЛНИТЕЛЯТ се задължава да предприеме всички необходими мерки за избягване на конфликт на интереси, както и да уведоми незабавно ВЪЗЛОЖИТЕЛЯ относно обстоятелството, което предизвиква или може да предизвика подобен конфликт;

р) ИЗПЪЛНИТЕЛЯТ се задължава да спазва изискванията за изпълнение на мерките за информация и публичност по проект и ако такива са приложими.

с) ИЗПЪЛНИТЕЛЯТ се задължава да информира в писмен вид ВЪЗЛОЖИТЕЛЯ за възникнали проблеми при изпълнението на обекта и за предприетите мерки за тяхното разрешаване;

т) Да поддържа точно и систематизирано деловодство, както и пълна и точна счетоводна и друга отчетна документация за извършените дейности, позволяваща да се установи дали разходите са действително направени във връзка с изпълнението на договора.

у) ИЗПЪЛНИТЕЛЯТ се задължава да поддържа пълна документация относно извършването на възложената работа и да съхранява тази документация. В тази документация се включват всички документи, отразяващи приходи и разходи, както и опис, позволяващ детайлна проверка на документите, оправдаващи направени разходи.

ф) При изпълнението на договора ИЗПЪЛНИТЕЛЯТ и неговите подизпълнители са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 към ЗОП.

5.2. ИЗПЪЛНИТЕЛЯТ има право:

а/ да иска от ВЪЗЛОЖИТЕЛЯ необходимото съдействие за изпълнение на поръчката б/ да получи уговореното възнаграждение по реда,в сроковетеи съгласно условията на настоящия договор.

5.3. ВЪЗЛОЖИТЕЛЯТ се задължава:

а ) да заплати съответното възнаграждение на ИЗПЪЛНИТЕЛЯ в размер, по реда, в сроковете и при условията, посочени в настоящия договор;

б) да предаде копия от следните документи за възложената дейност: Разрешение за строеж; Документи за собственост; Проектната документация за обекта.

в) в 3 (три) дневен срок от подписване на настоящия договор, да уведоми писмено ИЗПЪЛНИТЕЛЯ за определените от него лица, които ще упражняват инвеститорски контрол.

г) в срок от 5 работни дни след подписване без забележки на Констативен акт за установяване годността за приемане на строежа по реда на т. 12.2. от договораи предоставяне на всички необходими документи от ИЗПЪЛНИТЕЛЯ, да предприеме действия по въвеждането на обекта в експлоатация, съгласно действащата нормативна уредба в строителството.

д) да осигури свободен достъп на ИЗПЪЛНИТЕЛЯ до обекта, както и да създаде на ИЗПЪЛНИТЕЛЯ необходимите условия за изпълнение на строителството съгласно този договор и изискванията на нормативните актове.

5.4. ВЪЗЛОЖИТЕЛЯТ има право:

а/ във всеки момент от изпълнението на настоящия договор да осъществява контрол върху качеството и количеството на изпълнените строителни и монтажни работи, както и срока за цялостно изпълнение на обекта;

б/ да иска от ИЗПЪЛНИТЕЛЯ да изпълни възложените строително-монтажни дейности в срок, без отклонение от договореното, без недостатъци и дефекти;

в/ да изисква от ИЗПЪЛНИТЕЛЯ да отстрани всички появили се дефекти и скрити недостатъци на изпълнените от него строителни и монтажни работи по реда и в сроковете, определени в този договор.

5.5. ВЪЗЛОЖИТЕЛЯТ не носи отговорност за действия или бездействия на ИЗПЪЛНИТЕЛЯ, в резултат на които възникнат: смърт или злополука, на което и да било физическо лице на обекта, загуба или нанесена вреда на каквото и да било имущество в следствие изпълнение предмета на договора през времетраене на строителството.

**VІ. ГАРАНЦИЯ ЗА ИЗПЪЛНЕНИЕ**

6.1. За изпълнение на задълженията си по този договор, ИЗПЪЛНИТЕЛЯТ учредява в полза на ВЪЗЛОЖИТЕЛЯ банкова гаранция или предоставя гаранция под формата на парична сума, най-късно при сключване на договора, в размер на 5 /пет/ на сто от общата цена на договора, посочена в т. 2.1. без включен ДДС,- ………………. /цифром и словом/ лева. Гаранцията под формата на банкова гаранция или парична сума може да се предостави от името на изпълнителя за сметка на трето лице – гарант. ИЗПЪЛНИТЕЛЯТ може да гарантира изпълнението на договора и чрез застраховка, която обезпечава изпълнението чрез покритие на отговорността на ИЗПЪЛНИТЕЛЯ.

6.2. В случай че ИЗПЪЛНИТЕЛЯТ избере да предостави гаранция под формата на парична сума, то сумата да бъде преведена по следната банкова сметка на ВЪЗЛОЖИТЕЛЯ:

IBAN:………………………………….;

BIC:……………………………………;

банка:………………………………….;

град/клон/офис: ………………………;

титуляр на сметката : ………………..;

6.3. При липса на възражения по изпълнението на договора, ВЪЗЛОЖИТЕЛЯТ се задължава да възстанови на ИЗПЪЛНИТЕЛЯ сумата на гаранцията по ал. 2 в срок до 14 (четиринадесет) работни дни след издаване на разрешение за ползване на обекта. Гаранцията ще бъде възстановена по сметка, посочена от ИЗПЪЛНИТЕЛЯ.

6.4. В случай че ИЗПЪЛНИТЕЛЯТ избере да предостави банкова гаранция, то тя трябва да бъде безусловна, неотменима и изискуема при първо писмено поискване, в което ВЪЗЛОЖИТЕЛЯТ заявява, че ИЗПЪЛНИТЕЛЯТ не е изпълнил задълженията си по този договор. Банковата гаранция е със срок на валидност до 60 (шестдесет) календарни дни след изтичане на срока по т. 4.2 от договора. При писмено искане от страна на ВЪЗЛОЖИТЕЛЯ, ИЗПЪЛНИТЕЛЯТ следва да удължи срока на валидност на представената банкова гаранция по т. 6. 4 с необходимия срок до датата на издаване на разрешение за ползване на обекта

6.5. ВЪЗЛОЖИТЕЛЯТ не дължи лихви върху сумата по гаранцията.

6.6. ВЪЗЛОЖИТЕЛЯТ има право да се удовлетвори от гаранцията, независимо от формата, под която е представена, при неточно изпълнение на задължения по договора от страна на ИЗПЪЛНИТЕЛЯ.

6.7. ВЪЗЛОЖИТЕЛЯТ има право да усвои такава част от гаранцията, която покрива отговорността на ИЗПЪЛНИТЕЛЯ за неизпълнението.

6.8. При едностранно прекратяване на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора, сумата от гаранцията се усвоява изцяло като обезщетение за прекратяване на договора.

6.9. ВЪЗЛОЖИТЕЛЯТ има право да усвоява дължимите суми за неустойки и обезщетения при некачествено или ненавременно изпълнение на задълженията на ИЗПЪЛНИТЕЛЯ от гаранцията за добро изпълнение.

6.10.В случай че неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията, ВЪЗЛОЖИТЕЛЯТ има право да търси обезщетение по общия ред.

6.11. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд.

**VІІ. ГАРАНЦИОННИ СРОКОВЕ, ГАРАНЦИОННО ОБСЛУЖВАНЕ**

7.1. ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове, посочени в НАРЕДБА № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

7.2. На основание чл. 160, ал. 5 от ЗУТ, гаранционните срокове текат от деня на въвеждане на строителния обект в експлоатация с издаване на разрешение за ползване или удостоверение за въвеждане в експлоатация.

7.3. За проявилите се в посочените гаранционни срокове дефекти, ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 5 работни дни след уведомяването, ИЗПЪЛНИТЕЛЯТ извършва проверка (вкл. на място). В резултат на извършената проверка и след съгласуване с ВЪЗЛОЖИТЕЛЯ, двете страни определят срок, в който ИЗПЪЛНИТЕЛЯТ е длъжен да предприеме съответните действия и да отстрани тези дефекти.”Гаранционният срок” спира да тече, за времето, когато се извършват работите по отстраняване на дефектите.

**VІІІ. УСЛОВИЯ ЗА ПРЕКРАТЯВАНЕ НА ДОГОВОРА**

8.1. Настоящият договор се прекратява:

8.1.1. по взаимно съгласие, изразено в писмен вид;

8.1.2. при виновно неизпълнение на задълженията на една от страните по договора, извън случаите по т. 8.2.1., с 15 -дневно писмено предизвестие от изправната до неизправната страна;

8.1.3 при констатирани нередности или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

8.1.4. когато са настъпили съществени промени във финансирането на обществената поръчка, предмет на договора, извън правомощията на ВЪЗЛОЖИТЕЛЯ, които той не е могъл да предвиди и предотврати или да предизвика, с писмено уведомление, веднага след настъпване на обстоятелствата;

8.1.5. с окончателното му изпълнение.;

8.1.6. когато е необходимо съществено изменение на поръчката, което не позволява договорът да бъдат изменен на основание чл. 116, ал. 1от ЗОП;

8.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

8.2.1. забави изпълнението на някое от задълженията си по договора с повече от 20 работни дни;

8.2.2. не отстрани в определения срок недостатъците/некачествено изпълненините СМР, констатирани по реда, указан в договора;

8.2.3. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

8.2.4. бъде обявен в несъстоятелност или когато е в производство по несъстоятелност или ликвидация.

8.2.5. в предвидените в чл. 118, ал. 1, т. 2 и т. 3 от ЗОП случаи.

**ІХ. НЕПРЕОДОЛИМА СИЛА**

9.1. Страните се освобождават от отговорност за неизпълнение на задълженията по настоящия договор, ако това се явява следствие от появата на форсмажорни обстоятелства като: пожар, земетресение, наводнение и други събития, представляващи „непреодолима сила” по смисъла на Закона за обществените поръчки и Търговския закон, и ако тези обстоятелства, непосредствено са повлияли на изпълнението на настоящия договор.

9.2. Страната, която се намира в невъзможност да изпълнява задълженията си по този договор поради непреодолима сила е длъжна:

9.2.1. да уведоми писмено другата страна, в срок от 5 работни дни от настъпването на непреодолимата сила, за настъпилото събитие, което причинява неизпълнение на задълженията й; за степента до която това събитие възпрепятства изпълнението на задълженията на тази страна; за причините на събитието; за неговото предполагаемо времетраене. При неуведомяване се дължи обезщетение за настъпилите от това вреди.;

9.2.2. да положи всички разумни усилия, за да избегне, отстрани или ограничи до минимум понесените вреди и загуби.

9.3. Докато трае непреодолимата сила, изпълнението на задълженията и на свързаните с тях насрещни задължения се спира.

9.4. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнението на договора.

9.5. Липсата на парични средства не представлява непреодолима сила.

9.6. Определено събитие не може да се квалифицира като “непреодолима сила”, ако:

9.6.1. ефектът от това събитие е могъл да се избегне, ако някоя от страните е изпълнявала добросъвестно задълженията си по този договор.

9.6.2. ефектът от това събитие е могъл да бъде избегнат или намален с полагането на всички разумни грижи.

**Х. КОНФИДЕНЦИАЛНОСТ**

10.1. ИЗПЪЛНИТЕЛЯТ и ВЪЗЛОЖИТЕЛЯТ третират като конфиденциална всяка информация, получена при и/или по повод изпълнението на договора.

10.2. ИЗПЪЛНИТЕЛЯТ няма право без предварителното писмено съгласие на ВЪЗЛОЖИТЕЛЯ да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

10.3. ВЪЗЛОЖИТЕЛЯТ гарантира конфиденциалност при използването на предоставени от ИЗПЪЛНИТЕЛЯ документи и материали по договора, като не ги предоставя на трети лица.

**ХI. НЕУСТОЙКИ**

11.1. Ако ИЗПЪЛНИТЕЛЯТ не изпълни изцяло възложени дейности и строително-монтажни работи или част от тях, или не ги изпълни съгласно изискванията за тяхното извършване, посочени в настоящия договор, извън случаите по т. 11.3., същият дължи на ВЪЗЛОЖИТЕЛЯ неустойка в размер до 10 (десет) на сто от стойността на договора по т.2.1.

11.2. При забава в плащането, ВЪЗЛОЖИТЕЛЯТ дължи неустойка в размер на 0.02 на сто от дължимата сума за всеки ден закъснение, но не повече от 5 (пет) на сто от тази стойност.

11.3. В случай на забавяне при изпълнението на работата по договора ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0.5 % от стойността на забавената дейност за всеки просрочен ден.

11.4. Изплащането на неустойката не лишава изправната страна от правото да търси реално изпълнение и обезщетение за претърпени вреди.

11.5. При прекратяване на договора по т. 8.1.1., страните не си дължат неустойки.

11.6. При прекратяване на договора по т. 8.1.4. и т. 8.1.6., ВЪЗЛОЖИТЕЛЯТ не дължи неустойки, лихви и пропуснати ползи на ИЗПЪЛНИТЕЛЯ.

11.7. При прекратяване на договора по т. 8.1.4 и т. 8.1.6 ВЪЗЛОЖИТЕЛЯТ дължи на ИЗПЪЛНИТЕЛЯ извършените и неразплатени дейности и СМР, доказани с документи и фактури, извършени до момента на получаване на уведомлението съгласно 8.1.4.

11.8. ВЪЗЛОЖИТЕЛЯТ има право да задържа по негова преценка дължимите суми за разплащане, без да дължи санкция по чл. 11.2 от договора, при условие, че ИЗПЪЛНИТЕЛЯТ изостава съгласно Линейния график за изпълнение на обекта, което се установява с протокол, подписан от ВЪЗЛОЖИТЕЛЯ и ИЗПЪЛНИТЕЛЯ. При отказ на една от страните да оформи изготвения протокол, същата се замества от лицето осъществяващо строителен надзор на обекта. Протоколът се предава на ВЪЗЛОЖИТЕЛЯ в тридневен срок от неговото подписване.

**ХІІ. ПРИЕМАНЕНА ИЗПЪЛНЕНИЕТО**

12.1. При установяване в хода на изпълнението на некачествено изпълнени строително-монтажни работи, вкл. влагане на лошокачествени или нестандартни материали и др,, се спира изпълнението им и не се заплаща възнаграждение за тях. За констатираните такива, ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до 5 работни дни след уведомяването, ИЗПЪЛНИТЕЛЯТ извършва проверка (вкл. на място). След извършената проверка ИЗПЪЛНИТЕЛЯТ и ВЪЗЛОЖИТЕЛЯТ, подписват Констативен протокол, в който се определя и срок за отстраняването им от ИЗПЪЛНИТЕЛЯ. При неотстраняването им от ИЗПЪЛНИТЕЛЯ в определения срок, ВЪЗЛОЖИТЕЛЯТ разполага с възможностите по чл. 265 от ЗЗД.

12.2. Приемането на обекта след извършените строително-монтажни работи се удостоверява чрез подписване на Констативен акт за установяване годността за приемане на строежа от ВЪЗЛОЖИТЕЛЯ, и ИЗПЪЛНИТЕЛЯ.

12.3. Преди подписването на Констативен акт за установяване годността за приемане на строежа по реда на т. 12.2. лицето осъществяващо инвеститорски контрол проверява съответствието на извършените СМР с представеното в офертата Техническото предложение на ИЗПЪЛНИТЕЛЯ, в присъствието на негови представители.

12.4. След извършената проверка по реда на т. 12.3 и при констатиране на недостатъци/несъответствия на извършените дейности с Техническата спецификация и Техническото предложение, ИЗПЪЛНИТЕЛЯТ, лицата осъществяващи инвеститорски контрол, подписват Констативен протокол, в който се определя и срок за отстраняването им от ИЗПЪЛНИТЕЛЯ за негова сметка. При неотстраняването им от ИЗПЪЛНИТЕЛЯ в определения срок, ВЪЗЛОЖИТЕЛЯТ разполага с възможностите по чл. 265 от ЗЗД.

12.5. ВЪЗЛОЖИТЕЛЯТ има право, след уведомяване от лицето осъществяващо строителен надзор, да прави рекламации пред ИЗПЪЛНИТЕЛЯ за констатирани дефекти или появили се недостатъци на изпълнените СМР.

12.6. ИЗПЪЛНИТЕЛЯТ носи отговорност от случайно погиване на обекта, от момента на предаването на обекта на мястото съгласно т. 4.3 с Констативен акт за установяване годността за приемане на строежа по реда на т. 12.2., подписан без забележки по реда и съгласно условията на настоящия договор.

12.7. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

12.8. В седемдневен срок от подписване на настоящия договор, ВЪЗЛОЖИТЕЛЯТ определя лице, което да подписва Протоколи и други документи, свързани с изпълнението на поръчката по настоящия договор, за което писмено уведомява ИЗПЪЛНИТЕЛЯ.

**ХІІІ. ЗАКЛЮЧИТЕЛНИ РАЗПОРЕДБИ**

13.1. Изменение на сключен договор за обществена поръчка се допуска по изключение, при условията на чл. 116 от Закона за обществените поръчки.

13.2. Всички съобщения, предизвестия и нареждания, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

13.3. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

13.4. Нищожността на някоя клауза от договора или на допълнително уговорени условия не води до нищожност на друга клауза или на договора като цяло.

13.5. Страните ще решават споровете, възникнали при или по повод изпълнението на договора или свързани с неговото тълкуване, недействителност, неизпълнение или прекратяване по взаимно съгласие и с допълнителни споразумения, а при непостигане на такова - спорът се отнася за решаване пред компетентния съд на територията на Република България по реда на Гражданско процесуалния кодекс.

13.6. За неуредените в настоящия договор въпроси се прилагат разпоредбите на действащото българско законодателство.

13.7.Нито една от страните няма право да прехвърля правата и задълженията, произтичащи от този договор, на трета страна, освен в предвидените в закон случаи.

Настоящият договор се подписа ***в 3 еднообразни екземпляра*** – два за ВЪЗЛОЖИТЕЛЯ, един за ИЗПЪЛНИТЕЛЯ.

Неразделна част от настоящия договор са следните приложения:

1/ Техническа спецификация – инвестиционен проект. Количествени сметки и кореспонденция между участниците и ВЪЗЛОЖИТЕЛЯ /Приложение ........../

2/ Техническо предложение за изпълнение на поръчката /Приложение ............./

3/ Ценово предложение, Количествено-стойностни сметки, Анализни цени /Приложение № ........./.

4/ Копие от застрахователна полица;

……………………………………………

Лице за контакт от страна на ВЪЗЛОЖИТЕЛЯ: …………………………………………………..

Лице за контакт от страна на ИЗПЪЛНИТЕЛЯ: …………………………………………………..

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**Димитър Бръчков \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Кмет на Община Петрич \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Емилия Стамчева**

*Главен счетоводител*